Heimdal stasjon

Heimdal stasjon er en jernbanestasjon på dagens Dovrebanen. Da den ble åpnet i 1864, var den en stasjon på den smalsporte Trondhjem-Størenbanen, som fra 1877 ble del av Rørosbanen.

Stasjonen ligger ved tettstedet Heimdal rett sør for Trondheim by. Heimdal stasjon ble fjernstyrt i 1965, men beholdt billettsalget til rundt 2000. Fortsatt stopper alle persontog på stasjonen. Lokaltog til Steinkjer (Trønderbanen) og regiontog (Dovrebanen, Rørosbanen), med forbindelser til Værnes og Steinkjer trafikkerer stasjonen. Den var også en tid endestasjon for Nabotåget til Östersund samt et viktig knutepunkt for busstrafikken mot sør og vest. Stasjonen ligger 143 meter over havet og avstanden til Oslo S er 541,41 km.

Historie
Stasjonen ble åpnet 5. august 1864 på Trondhjem-Størenbanen, en isolert smalsporet (1067 mm) jernbanestrekning. Størenbanen ble så en administrativt del av Rørosbanen fra dennes åpning i 1877, Norges første stambane, dvs. den første som bandt flere landsdeler sammen. I 1921 ble den normalsporte (1435 mm) Dovrebanen fullført fram til Støren, og i årene rett forut ble Størenbanen ombygget til samme sporvidde (fullført 3. september 1919) og ble en del av Dovrebanen i stedet for Rørosbanen.Bjerke, Thor og Holom, Finn (2004), s. 75 og 90

Stasjonen hadde lastehåndteringsanlegg, vanntårn og en grisbringe. 1. juli 1883 ble det åpnet poståpneri på stasjonen, der stasjonsmesteren fungerte som poståpner.Gjelsvik (2000), s. 30 

En ny stasjonsbygning ble planlagt på slutten av 1940-årene, men den nåværende bygningen ble ikke ferdig før i 1960.Bjerke & Stenersen (2002), s. 273.

 Referanser 

 Litteratur 





 Eksterne lenker 


Kategori:Jernbanestasjoner på Dovrebanen
Kategori:Jernbanestasjoner i Trondheim
Kategori:Heimdal (bydel)
Kategori:Jernbanestasjoner åpnet i 1864
Kategori:1864 i Norge